
Parlamentul României

Camera Deputaţilor

	Comisia pentru transporturi şi infrastructură


	Bucureşti,
	 25 noiembrie 2015

	Nr.
	 4c-26/106/2015


BIROUL PERMANENT 
AL CAMEREI DEPUTAŢILOR


Vă înaintăm, alăturat, Raportul asupra propunerii legislative pentru modificarea şi completarea art.62 din Ordonanţei Guvernului nr.81/2000 privind certificarea încadrării vehiculelor înmatriculate sau înregistrate în normele tehnice privind siguranţa rutieră, protecţia mediului şi în categoria de folosinţă conform destinaţiei, prin inspecţia tehnică periodică, transmis Comisiei pentru transporturi şi infrastructură pentru dezbatere şi avizare în fond, cu adresa nr. Plx.415/2015 din 18 mai 2015.
PREŞEDINTE,

Mihai LUPU

Parlamentul României

Camera Deputaţilor
Comisia pentru transporturi şi infrastructură
	Bucureşti,
	25 octombrie 2015

	Nr.
	4c-26/106/2015


R A P O R T   

 asupra propunerii legislative pentru modificarea şi completarea art.62 din Ordonanţei Guvernului nr.81/2000 privind certificarea încadrării vehiculelor înmatriculate sau înregistrate în normele tehnice privind siguranţa rutieră, protecţia mediului şi în categoria de folosinţă conform destinaţiei,
prin inspecţia tehnică periodică
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru transporturi şi infrastructură a fost sesizată spre dezbatere şi avizare în fond, cu  propunerea legislativă pentru modificarea şi completarea art.62 din Ordonanţei Guvernului nr.81/2000 privind certificarea încadrării vehiculelor înmatriculate sau înregistrate în normele tehnice privind siguranţa rutieră, protecţia mediului şi în categoria de folosinţă conform destinaţiei, prin inspecţia tehnică periodică, transmis cu adresa nr. Plx. 415/2015 din 18 mai 2015, înregistrat cu nr.4c-26/106/2015 din 20 mai 2015.
Camera Deputaţilor este Cameră Decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.268/25.03.2015);
· avizul favorabil al Comisiei pentru mediu şi echilibru ecologic (nr.4c-24/121/26.05.2015);

Senatul a respins propunerea legislativă în şedinţa din 13 mai 2015.

Potrivit prevederilor art.61 din Regulamentul Camerei Deputaţilor, republicat, Comisia pentru transporturi şi infrastructură a examinat propunerea legislativă în şedinţa din 24 noiembrie 2015.
La lucrările Comisiei au fost prezenţi 23 de deputaţi, din totalul de 23 de membri ai Comisiei.

    Propunerea legislativă are ca obiect de reglementare modificarea şi completarea art.62 în sensul anulării autorizaţiei operatorilor economici autorizaţi de RAR, ca unică sancţiune complementară pe lângă amendă, în cazul neîndeplinirii condiţiilor regelementate cu privire la atestarea ca bun pentru circulaţie a unui autovehicul rutier, precum şi în cazul atestării unui vehicul rutier care poluează aerul.

La dezbaterile comisiei au participat, în calitate de invitaţi, dl. Stanciu Ioan-Aurel, secretar de stat în cadrul Ministerului Transporturilor şi dl. Uţă Cristian, şef serviciu în cadrul Registrului Auto Român.
În urma dezbaterilor şi a opiniilor exprimate, membrii Comisiei pentru transporturi şi infrstructură au hotărât, cu majoritate de voturi, 3 voturi împotrivă şi o abţinere, respingerea propunerii legislative pentru modificarea şi completarea art.62 din Ordonanţei Guvernului nr.81/2000 privind certificarea încadrării vehiculelor înmatriculate sau înregistrate în normele tehnice privind siguranţa rutieră, protecţia mediului şi în categoria de folosinţă conform destinaţiei, prin inspecţia tehnică periodică. 
În raport de obiectul şi conţinutul său, propunerea legislativă face parte din categoria legilor ordinare.
	PREŞEDINTE,

	SECRETAR,

	Mihai LUPU

	Constantin GALAN


Expert parlamentar, 
Monica Gabriela Tudor

